CELEX: 62021TN0598
Language: lv
Date: 2021-09-20 00:00:00
Title: Lieta T-598/21: Prasība, kas celta 2021. gada 20. septembrī – Euranimi/Komisija

8.11.2021   
            
            
               LV
            
            
               Eiropas Savienības Oficiālais Vēstnesis
            
            
               C 452/45
            
         
      Prasība, kas celta 2021. gada 20. septembrī – Euranimi/Komisija
      (Lieta T-598/21)
      (2021/C 452/57)
      Tiesvedības valoda – angļu
      
         Lietas dalībnieki
      
      
         Prasītāja: European Association of Non-Integrated Metal Importers & distributors (Euranimi) (Brisele, Beļģija) (ko pārstāv: M. Campa, D. Rovetta, P. Gjørtler un V. Villante, advokāti)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt Komisijas Īstenošanas regulu (ES) 2021/1029 (2021. gada 24. jūnijs), ar ko groza Komisijas Īstenošanas regulu (ES) 2019/159, lai pagarinātu konkrētu tērauda ražojumu importam noteikto aizsardzības pasākumu (OV 2021, L 225I, 1. lpp.);
               
            
                  —
               
               
                  piespriest Eiropas Komisijai atlīdzināt prasītājas tiesāšanās izdevumus šajā tiesvedībā.
               
            
         Pamati un galvenie argumenti
      
      Prasības pamatošanai prasītāja izvirza divus pamatus.
      
                  1.
               
               
                  Ar pirmo pamatu tiek apgalvots, ka Komisija esot pārkāpusi Eiropas Parlamenta un Padomes Regulas (ES) 2015/478 (2015. gada 11. marts) par kopīgiem importa noteikumiem (1) 19. pantu, pieļaudama acīmredzamu kļūdu vērtējumā, pieņemot lēmumus par nopietnu kaitējumu un nopietna kaitējuma iespējamību;
               
            
                  2.
               
               
                  Ar otro pamatu tiek apgalvots, ka Komisijas vērtējumi par attiecīgajiem tirgus datiem un hipotētisko scenāriju saistībā ar aizsargpasākumu izbeigšanu esot acīmredzami kļūdaini. Ņemot vērā ārkārtējo tirgus situāciju pasaulē, Komisija neesot arī ievērojusi pienākumu ņemt vērā 2021. gada apstākļus pēc izmeklēšanas laikposma (IP).
               
            
         (1)  OV L 83, 16. lpp., 27.3.2015.